พระราชกฤษฎีกากำหนดงานที่ให้มีการคุ้มครองแรงงานแตกต่างไปจากพระราชบัญญัติคุ้มครองแรงงาน พ.ศ.2541 พ.ศ.2541

พระราชกฤษฎีกา

พระราชกฤษฎีกา
กำหนดงานที่ให้มีการคุ้มครองแรงงานแตกต่างไปจาก
พระราชบัญญัติคุ้มครองแรงงาน
พ.ศ. ๒๕๔๑
พ.ศ.
๒๕๔๑
---------------

ภูมิพลอดุลยเดช ป.ร.
                                          ให้ไว้ ณ วันที่
๒๒ สิงหาคม พ.ศ. ๒๕๔๑
                                                      เป็นปีที่ ๕๓
ในรัชกาลปัจจุบัน

                        พระบาทสมเด็จพระปรมินทรมหาภูมิพลอดุลยเดช
มีพระบรมราชโองการ
โปรดเกล้า ฯ ให้ประกาศว่า
                        โดยที่เป็นการสมควรกำหนดงานที่ให้มีการคุ้มครองแรงงานแตกต่างไปจาก
พระราชบัญญัติคุ้มครองแรงงาน พ.ศ. ๒๕๔๑
                        อาศัยอำนาจตามความในมาตรา
๒๒๑ ของรัฐธรรมนูญแห่งราชอาณาจักรไทย
และมาตรา ๒๒ แห่งพระราชบัญญัติคุ้มครองแรงงาน พ.ศ. ๒๕๔๑
จึงทรงพระกรุณาโปรดเกล้า ฯ
ให้ตราพระราชกฤษฎีกาขึ้นไว้ดังต่อไปนี้

                        มาตรา
๑  พระราชกฤษฎีกานี้เรียกว่า
"พระราชกฤษฎีกากำหนดงานที่ให้มีการคุ้มครอง
แรงงานแตกต่างไปจากพระราชบัญญัติคุ้มครองแรงงาน พ.ศ. ๒๕๔๑
พ.ศ. ๒๕๔๑"

                        มาตรา
๒ 
พระราชกฤษฎีกานี้ให้ใช้บังคับตั้งแต่วันที่ ๑๙ สิงหาคม พ.ศ. ๒๕๔๑
เป็นต้นไป

                        มาตรา
๓ 
ให้งานดังต่อไปนี้เป็นงานที่ให้มีการคุ้มครองแรงงานกรณีต่าง ๆ
แตกต่างไปจากพระราชบัญญัติคุ้มครองแรงงาน พ.ศ. ๒๕๔๑
                        (๑)
งานในกิจการปิโตรเลียมตามกฎหมายว่าด้วยปิโตรเลียม รวมตลอดถึง
งานซ่อมบำรุงและงานให้บริการที่เกี่ยวเนื่องกับงานดังกล่าว
เฉพาะที่ทำในแปลงสำรวจและพื้นที่ผลิต
                        (๒)
งานที่ใช้วิชาชีพหรือวิชาการ งานด้านบริหารและงานจัดการ งานเสมียนพนักงาน
งานอาชีพเกี่ยวกับการค้า งานอาชีพด้านบริการ
งานที่เกี่ยวกับการผลิต หรืองานที่เกี่ยวข้องกับงานดังกล่าว
                        (๓)
งานในร้านขายอาหารหรือร้านขายเครื่องดื่มที่เปิดจำหน่ายหรือให้บริการไม่ติดต่อกัน
ในแต่ละวันที่มีการทำงาน
                        (๔)
งานวิชาชีพหรือวิชาการเกี่ยวกับการสำรวจ การขุดเจาะ การกลั่นแยกและการผลิต
ผลิตภัณฑ์จากปิโตรเลียมหรือปิโตรเคมี
                        (๕)
งานในตำแหน่งผู้บริหาร งานวิชาการ งานธุรการ รวมทั้งงานเกี่ยวกับการเงินหรือบัญชี
                        (๖)
งานเร่ขายหรือชักชวนซื้อสินค้า

                        มาตรา
๔ ให้รัฐมนตรีว่าการกระทรวงแรงงานและสวัสดิการสังคมรักษาการตามพระราช
กฤษฎีกานี้

ผู้รับสนองพระบรมราชโองการ
          ชวน หลีกภัย
         นายกรัฐมนตรี

+--------------------------------------------------------------------------------------------------------------+
หมายเหตุ :- เหตุผลในการประกาศใช้พระราชกฤษฎีกาฉบับนี้ คือ
โดยที่งานในกิจการปิโตรเลียม
ตามกฎหมายว่าด้วยปิโตรเลียมรวมตลอดถึงงานซ่อมบำรุงและงานให้บริการที่เกี่ยวเนื่องกับงาน
ดังกล่าวเฉพาะที่ทำในแปลงสำรวจและพื้นที่ผลิตซึ่งเป็นงานที่ต้องทำในพื้นที่ห่างไกลและทุรกันดาร
มีลักษณะและสภาพของงานต้องดำเนินการต่อเนื่องกันไปตลอดเวลา
และนอกจากนั้นมีงานบางประเภท
ที่มีลักษณะและสภาพของงานสมควรได้รับการคุ้มครองแรงงานในบางเรื่องให้แตกต่างไปจากที่
่พระราชบัญญัติคุ้มครองแรงงาน พ.ศ. ๒๕๔๑ บัญญัติไว้ ทั้งนี้
ในส่วนที่เกี่ยวกับเวลาทำงานปกติ
ิ เวลาพัก งานที่ห้ามลูกจ้างซึ่งเป็นหญิงทำงาน
การห้ามนายจ้างให้ลูกจ้างซึ่งเป็นหญิงมีครรภ์ทำงาน
ล่วงเวลา
และงานที่ลูกจ้างไม่มีสิทธิได้รับค่าล่วงเวลาหรือค่าตอบแทนอย่างอื่นเนื่องจากได้รับ
ผลประโยชน์เป็นพิเศษอยู่แล้วซึ่งมาตรา ๒๒
แห่งพระราชบัญญัติคุ้มครองแรงงาน พ.ศ. ๒๕๔๑ 
บัญญัติให้กำหนดงานดังกล่าวโดยพระราชกฤษฎีกา  จึงจำเป็นต้องตราพระราชกฤษฎีกานี้

[รก.๒๕๔๑/๕๒ก/๕/๒๔ สิงหาคม ๒๕๔๑]